section_heading: Povijest
paragraph_text: Tijekom velikosrpske agresije na BiH srbočetničke postrojbe su 12. i 14. svibnja 1992. pogodile su stupsku crkvu nekolicinom zapaljivih projektila. Crkva je u potpunosti izgorjela i od nje su ostali samo samo nagorjeli zidovi, grede i klupe. Od izgaranja su preživjeli neki svetački kipovi i srećom je sačuvana zavjetna Gospina slika. U isto vrijeme su srpski ekstremisti pogodili iz teškog naoružanja i razorili novosagrađeni samostan sestara karmelićanki u Azićima. Prethodno su samostan opljačkali muslimanski ekstremisti. U vrijeme tih užasnih događaja mnogo je Hrvata katolika u strahu napustilo župu, a dio su ih protjerali. Tijekom 1994. raščišćene su ruševine župne crkve na Stupu i sv. mise su se slavile unutar preostalih zidina. 1997. je crkva opet pokrivena krovom te iznutra ožbukana. Interijer je pomogao urediti austrijski vojni ordinarijat na čelu s biskupom Christianom Wernerom. Kad je bila obnavljana, crkva je ukrašena drvenim mozaicima (intarzijama) po čemu je bila prva na svijetu. Austrijski umjetnik Werner Eigl napravio je od 1998. do 2000. oltare i postaje križnog puta u drvu.